Harri Säteri

Harri Tapio Säteri (s. 29. joulukuuta 1989 Toijala) on suomalainen jääkiekkomaalivahti. Hän aloitti pääsarjauransa SM-liigassa Tapparassa ja on pelannut sen jälkeen Pohjois-Amerikassa ja KHL:ssä. Nyt hän edustaa NLA-liigan EHC Biel-Bienneä. Suomea hän on edustanut kaksissa MM-kilpailuissa ja kaksissa olympialaisissa. Säteri oli voittamassa MM-hopeaa Latviassa 2021, MM-kultaa Suomessa 2022 ja olympiakultaa Pekingissä 2022https://yle.fi/urheilu/3-12354561 Suomeen palannut KHL-vahti ja olympiavoittaja Säteri Yle Uutiset, urheilu 11.3.2022. Viitattu 11.3.2022.

 Seurajoukkueura 
Säteri aloitti Tapparan junioreissa, mutta siirtyi C-juniorina HPK:n nuoriin. HPK:sta hän palasi Tapparan A-junioreiden kaudeksi 2006–2007.

Ensimmäisen kerran Säteri puki aikuisten SM-liigaotteluun 20. helmikuuta 2007 ottelussa HPK:ta vastaan. Hänet varattiin kesällä 2008 NHL:ään, kun San Jose Sharks otti maalivahdin 106. varauksena. Hän oli tilaisuuden 11. varattu maalivahti. Ensimmäisen kerran Säteri oli maalilla liigaottelussa 17. syyskuuta 2008 KalPaa vastaan.

Säteri oli Tapparan liigajoukkueen kakkosmaalivahti kaudella 2008–2009, jolloin hän pelasi 22 ottelua. Seuraavaksi kaudeksi hän nousi Tapparan ykkösmaalivahdiksi. Kesällä 2010 Säteri teki kolmivuotisen tulokassopimuksen San Jose Sharksin kanssa. Hän pelasi kuitenkin vielä kauden 2010–2011 lainalla Tapparassa. Kun Tapparan kausi 2010–2011 päättyi maaliskuussa 2011, Säteri siirtyi loppukaudeksi Pohjois-Amerikkaan San Jose Sharksin farmiseuraan Worcester Sharksiin.

Säteri pelasi kolme kautta San Jose Sharksin organisaatiossa, mutta ei päässyt tuona aikana tekemään NHL-debyyttiänsä. Koko aika meni AHL:n Worcester Sharksissa. Säteri jätti Pohjois-Amerikan kolmen kauden jälkeen ja siirtyi KHL-seura Vitjaz Podolskiin.

Säteri pelasi vuosina 2014–2017 Vitjaz Podolskissa ja teki heinäkuussa 2017 vapaana agenttina sopimuksen Florida Panthersin kanssa.  Kauden viidennessä ottelussaan tammikuussa 2018 Säteri saavutti ensimmäisen voittonsa NHL:ssa ja hänestä tuli 28:s suomalaismaalivahti, joka on torjunut joukkueelleen voiton NHL:ssä.Harri Säterille ensimmäinen NHL-voitto historian kolmanneksi vanhimpana suomalaisena! – "Vihdoin olen täällä"  Kaudeksi 2018–2019 Säteri teki sopimuksen Detroit Red Wingsin kanssa.

Säteri pelasi KHL:ssä kolme kautta, ja hänellä oli sopimus Sibir Novosibirskin kanssa kaudeksi 2022–2023, mutta monen muun KHL-joukkueissa pelanneen tavoin hän tuli Suomeen kesken kauden Venäjän hyökättyä Ukrainaan 2022 eikä palannut enää Venäjälle.

 Maajoukkueura  
200px|thumb|Säteri Channel One Cupissa vuonna 2015.

Säteri on ollut mukana kaikkiaan 40 poikien maaottelussa, joista hän pelasi 26. Hän pelasi Suomen maalilla myös 18-vuotiaiden MM-kilpailuissa vuonna 2007 ja nuorten MM-kilpailuissa vuonna 2008.

Säterin ensimmäinen aikuisten maaottelu tuli vuonna EHT-turnauksessa vuonna 2010. Seuraavan kerran hän pääsi edustamaan Suomea Helsingin EHT-turnauksessa marraskuussa 2015. Säterin ensimmäiset MM-kilpailut olivat vuonna 2017. Niissä hän nousi Suomen ykkösmaalivahdiksi. Säteri valittiin myös vuonna 2018 MM-kilpailuihin.NHL-tähdet kantavat Leijonia MM-kisoissa – katso Suomen joukkueen esittely ja MM-kisojen koko otteluohjelma 

 Lähteet 

 Aiheesta muualla 



Luokka:Suomalaiset jääkiekkomaalivahdit
Luokka:Suomalaiset olympiavoittajat
Luokka:Jääkiekon maailmanmestarit
Luokka:San Jose Sharksin varaamat pelaajat
Luokka:Vuonna 1989 syntyneet
Luokka:Elävät henkilöt